Source: http://legislatie.just.ro/Public/DetaliiDocumentAfis/15692
Timestamp: 2020-05-31 18:12:58+00:00
Document Index: 34603117

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6']

ORDIN 6 01/09/1998 - Portal Legislativ
ORDIN nr. 6 din 1 septembrie 1998privind înfiinţarea Biroului teritorial Arad în cadrul Departamentului pentru Protecţia Minorităţilor Naţionale
DEPARTAMENTUL PENTRU PROTECŢIA MINORITĂŢILOR
Publicat în MONITORUL OFICIAL nr. 362 din 24 septembrie 1998
Ministrul delegat pe lângă primul-ministru pentru minorităţi naţionale,în conformitate cu prevederile art. 2 lit. k) din Hotărârea Guvernului nr. 17/1997, publicată în Monitorul Oficial al României, Partea I, nr. 17 din 5 februarie 1997, cu modificările ulterioare,emite următorul ordin: + Articolul 1Se înfiinţează un birou teritorial în cadrul Departamentului pentru Protecţia Minorităţilor Naţionale în localitatea Arad, subordonat Direcţiei relaţii publice, mass-media şi protocol. + Articolul 2În cadrul Biroului teritorial Arad îşi desfăşoară activitatea 2 împuterniciţi cu competente teritoriale, salariaţi ai Departamentului pentru Protecţia Minorităţilor Naţionale. Posturile ocupate de aceştia fac parte din numărul total aprobat prin Hotărârea Guvernului nr. 17/1997. + Articolul 3Biroul teritorial Arad îşi desfăşoară activitatea pe teritoriul următoarelor judeţe: Caraş-Severin, Timiş, Arad, Hunedoara, Bihor. + Articolul 4Biroul teritorial Arad menţine legături permanente şi colaborează cu autorităţile administraţiei publice locale, în vederea identificarii problemelor specifice şi urmăririi soluţionării acestora. + Articolul 5Prefectura judeţului Arad va asigura spaţiul necesar desfăşurării activităţii Biroului teritorial Arad şi va suporta, din bugetul propriu, cheltuielile materiale de întreţinere şi pentru comunicaţii. + Articolul 6Normele de funcţionare a Biroului teritorial Arad sunt prevăzute în Regulamentul de organizare şi funcţionare a Departamentului pentru Protecţia Minorităţilor Naţionale.Ministrul delegat pe lângă primul-ministrupentru minorităţi naţionale,Gyorgy Tokay ---------